
[bookmark: _Toc241781445]Definirea, tematica și specificitatea unei lucrări de licență/disertație

Lucrarea de licență/disertație este o lucrare academică care presupune o abordare științifică, bazată pe date, analize și argumente, în care autorul aduce o contribuție în aria de cercetare vizată prin extinderea rezultatelor obținute, prin critica modelelor teoretice existente și propunerea de noi modele și abordări, sau prin structurarea într-un mod original a direcțiilor de cercetare din domeniul respectiv. 
Trăsătura distinctivă a unei lucrări de licență/disertație este constituită de investigarea științifică, argumentativă, a unei teme de cercetare riguros delimitate; ea nu este un demers jurnalistic sau literar, ci o abordare care utilizează metodologii specifice unui demers de cercetare – articularea întrebărilor de cercetare, sinteza pozițiilor teoretice cu privire la problema studiată, analiză critică a cercetărilor deja existente în domeniul respectiv, propunerea unor ipoteze de cercetare, validarea experimentală a ipotezelor și întrebărilor de cercetare, formularea de concluzii susținute de probe etc. În acest sens, parcurgerea articolelor de specialitate din reviste științifice specifice domeniului de cercetare are un dublu beneficiu: 1) reprezintă o importantă sursă informațională și 2) familiarizează cititorul cu abordarea și rigorile domeniului de cercetare. 

	În alegerea temei sunt importante/relevante următoarele aspecte:
· ce interese anterioare ați avut cu privire la tematica respectivă – teoretice sau practice;
· cât de familiar vă este, conceptual și faptic, domeniul în care doriți să realizați lucrarea de licență; 
· competențele de cercetare – ce metodologie stăpâniți și cum puteți opera cu aceasta;
· interesul și competența coordonatorului în domeniul respectiv;
· actualitatea temei respective.



[bookmark: _Toc241781446]Titlul lucrării de licență/disertație

Titlul unei lucrări de licenţă sau al unei disertaţii trebuie să informeze auditorul/publicul care este tema centrală a cercetării. Acesta este, în general, stabilit la începutul demersului de redactare a lucrării împreună cu profesorul coordonator și poate fi schimbat pe parcurs, dacă redactarea lucrării evoluează în direcții diferite sau aprofundează anumite aspecte descoperite pe parcurs ca fiind mai relevante. 

	Titlul se va referi la:
· tema specifică de cercetare și, eventual, ipoteza de cercetare;
· abordarea specifică teoretică sau metodologică;
· rezultatele sau impactul cercetării. 

Greșeli posibile în formularea titlului: 
· foarte general; 
· imprecis; 
· jurnalistic; 
· foarte lung; 
· metaforic.

[bookmark: _Toc241781448](I) Dimensiunea lucrării de licență/disertație
Prin decizia Consiliului Facultății de Studii Europene nr 7 / 9 iunie 2026, pct. 6, lucrările de licență și disertație vor avea un număr de minimum 30 de pagini și se vor baza pe un studiu de caz, definit conform specificului ariei tematice în care se încadrează. Pe baza acestor elemente, lucrarea va formula concluzii și recomandări relevante pentru domeniul vizat. Este important ca numărul minim de 30 de pagini să fie respectat, însă lucrările pot fi mai consistente (dacă tema se pretează sau dacă autorul consideră că nu poate epuiza tema investigată în numărul de pagini recomandat).


[bookmark: _Toc241781449](II) Structura lucrării de licență/disertație
Structura canonică a unei lucrări de licență/disertație este constituită din trei părți principale: introducerea, corpul și concluziile lucrării. Este dezirabil ca introducerea și concluziile lucrării de licență/disertație să conțină fiecare între 5 și 10% din numărul de cuvinte al întregii lucrări. Astfel, între 80% și 90% din textul lucrării este alocat capitolelor care constituie corpul lucrării. 
Această structură canonică trebuie detaliată pornind de la precizarea unui plan de lucru care să cuprindă titlurile capitolelor și subcapitolelor. Acest plan a) facilitează delimitarea sferei de cercetare (astfel încât să poată fi evitate temele mult prea vaste care nu pot fi acoperite de o lucrare de licență sau disertație) și b) reprezintă implementarea întrebărilor de cercetare care ghidează demersul științific.
În continuare vom preciza conținutul componentelor structurii canonice a unei lucrări de licență/disertație. 
A) În Introducere trebuie specificate, în mod obligatoriu, următoarele elemente: 
1) importanța temei de cercetare,
2) întrebările de cercetare, 
3) metodologia utilizată, 
4) structura pe capitole a lucrării de licență/disertație și o scurtă descriere a acestora, 
5) limitele lucrării. 
B) Nucleul corpului lucrării de licență/disertație este constituit de studiul de caz și constă în 
1) descrierea contextului, 
2) justificarea alegerii temei, 
3) prezentarea elaborată a metodologiei utilizate, 
4) colectarea și analiza datelor, 
5) interpretarea rezultatelor în raport cu literatura de specialitate.
 
C) Pe baza rezultatelor obținute, lucrarea va formula concluzii și recomandări relevante pentru domeniul vizat. 

[bookmark: _Toc241781456]Standarde privind structura lucrării de licență/disertație

Coperta şi Pagina de titlu – informaţiile care trebuie să apară pe coperta și pagina de titlu a lucrării de licenţă și tiparul acestora sunt prezentate în Anexele 1 și 2 ale prezentului Ghid.
Declaraţie standard – lucrarea de licenţă va conţine o declaraţie pe propria răspundere a absolventului, datată şi semnată, din care să rezulte că lucrarea îi aparţine, nu a mai fost niciodată prezentată şi nu este plagiată. Coordonatorul poate refuza acordul intrării lucrării în examenul de licenţă în cazul în care constată că lucrarea conţine elemente plagiate. Comisia va respinge, indiferent de momentul descoperirii, lucrările care conţin elemente plagiate. Plagiatul înseamnă preluarea integrală sau parţială a unor texte, date sau idei fără referinţe corespunzătoare la autorii acestora. Pentru detalii privind definirea plagiatului şi regulile de evitare ale acestuia consultați documentele oficiale ale Universității Babeș-Bolyai și regulamentele Facultății de Studii Europene.
Cuprins – lucrarea de licenţă/disertație va avea un cuprins care să conţină cel puţin titlurile tuturor capitolelor și subcapitolelor însoţite de numărul paginii la care începe fiecare dintre acestea.
Introducerea – conţine obiectivele generale ale lucrării, descrierea sau precizarea întrebărilor de cercetare care susţin obiectivele cercetării, importanța și gradul de noutate al temei, metodologia folosită, un rezumat al capitolelor lucrării, precum şi limitele/neajunsurile lucrării (confidenţialitatea datelor, rată mică de răspuns la chestionare/interviuri, lipsa accesului la unele surse bibliografice de referinţă etc.). 
Tot în introducere, autorul trebuie să prezinte ipotezele propuse și structura macrodimensională a argumentelor dezvoltate. Atragem atenţia asupra formulării obiectivelor şi întrebărilor de cercetare: dacă primele pot fi exprimate într-o manieră generală, întrebările de cercetare trebuie să fie precise şi să delimiteze un perimetru robust circumscris. 
După cum am precizat, recomandăm ca introducerea să ocupe 5-10% din textul integral al lucrării. 
Corpul – lucrarea de licenţă/disertație va conţine între 2 şi 4 capitole, numerotate crescător, fiecare putând avea (dacă vă ajută) o scurtă introducere, iar în partea finală, o secţiune de concluzii, care să sintetizeze informaţiile şi/sau rezultatele prezentate în cadrul acelui capitol.
Capitolele trebuie astfel propuse încât să acopere cele două axe fundamentale ale unei lucrări de licenţă/disertaţie: partea teoretică şi studiul de caz/aplicația.
Partea teoretică (întinsă pe parcursul unuia sau mai multe capitole, de regulă, unul singur) trebuie să conțină în mod obligatoriu o incursiune prin literatura de specialitate aferentă temei abordate. Pentru a emite opinii despre o anume temă, este necesară parcurgerea, măcar parțială, a lucrărilor științifice publicate anterior în domeniul de cercetare vizat, precum şi identificarea, dacă este cazul, a principalelor teorii/curente de gândire. 
Capitolele dedicate studiului de caz cristalizează contribuția științifică a autorului, așadar, acestea sunt incongruente cu stilul eminamente descriptiv. Indiferent de formula de cercetare, autorul va pune în evidenţă ce anume aduce nou lucrarea faţă de studiile deja cunoscute.
Concluziile lucrării – în această parte a lucrării de licenţă/disertație se regăsesc cele mai semnificative aspecte ale lucrării, opinia calificată privind rezultatele obţinute în lucrare, semnificația acestora precum şi potenţiale direcţii viitoare de cercetare legate de tema abordată. 
Bibliografia – aceasta este ultima parte a lucrării şi va conţine lista tuturor surselor de informaţie utilizate de către absolvent pentru redactarea lucrării de licenţă.
Anexe (dacă este cazul) – acestea apar într-o secţiune separată, care nu se numerotează. Fiecare anexă se va menţiona cel puţin o dată în textul lucrării. Anexele se numerotează crescător (Anexa 1, Anexa 2 etc.).

	Nota bene:
· Neconcordanța dintre notele de subsol și Bibliografie poate fi penalizată.
· Lucrările menționate în notele de subsol trebuie să se regasească în Bibliografie.



[bookmark: _Toc241781457]Standarde privind formatarea

Pagina. Numărul minim de pagini este 30, iar numărul de pagini recomandat este de 35. Se vor utiliza valorile implicite ale unui document Word. Numerotarea paginilor se face începând cu pagina de titlu, până la ultima pagină a lucrării, dar numărul paginii apare doar începând cu Introducerea. Numărul de pagină se inserează în subsolul paginii.
Paragraf. Textul va respecta o spaţiere între rânduri de 1,5 linii (Format->Paragraph->Line spacing-> 1,5 lines). Textul din cadrul paragrafelor normale va fi aliniat între marginile din stânga şi dreapta (justified). Primul rând al fiecărui paragraf va avea o indentare de 1,27 cm. Excepţie fac titlurile capitolelor, care pot fi aliniate centrat sau la dreapta, precum şi etichetele tabelelor şi figurilor (a se vedea explicaţiile de mai jos). 
Font/caracter. Fontul utilizat pentru redactare va fi Times New Roman, cu dimensiunea de 12 puncte, utilizând diacriticele specifice limbii în care este redactată lucrarea (ă, ş, ţ, î, â - pentru limba română). Folosirea unor expresii consacrate – în general expresii în latină – precum a priori, in nuce, ad nauseam, in extenso se face cu ajutorul fontului italic. De asemenea, font-ul italic se foloseşte pentru a sublinia importanţa unor cuvinte, concepte, expresii etc. – la fel şi mai puţin esteticul font underline – iar font-ul bold este folosit, în general, pentru scrierea capitolelor, subcapitolelor şi secţiunilor lucrării. Combinarea aleatoare sau/şi excesivă a acestor moduri de a sublinia (ca să nu mai vorbim de folosirea lor concomitentă; de ex. exces de subliniere) subminează însuşi demersul punerii în evidenţă. La fel şi în cazul jocului cu tipul sau cu dimensiunea font-ului.
Tabele şi Figuri (dacă e cazul). Tabelele se numerotează cu 2 cifre, prima reprezentând numărul capitolului, iar cea de a doua reprezentând numărul tabelului din capitolul respectiv. Fiecare tabel are număr şi titlu, care se menţionează deasupra tabelului, aliniat la marginea din dreapta. Dacă este cazul, sursa datelor se precizează sub tabel, aliniat între marginile din stânga şi dreapta (justified), indicând în mod obligatoriu numele autorului(lor), lucrarea (cartea), editura, anul, pagina sau adresa de Internet completă. Figurile (aici sunt incluse imagini, grafice, capturi de ecran) se numerotează cu 2 cifre, prima reprezentând numărul capitolului, iar cea de a doua fiind numărul figurii din capitolul respectiv; fiecare figură are număr şi titlu, care se menţionează deasupra figurii, centrat; dacă este cazul, sursa figurii se indică sub figură, justified, indicând numele autorului(lor), lucrarea (cartea), editura, anul, pagina sau adresa de Internet completă.

Ocaziile citării
În cazul parafrazării, trebuie semnalată sursa ideilor sau argumentelor prezentate. În cazul reproducerii, pe lângă semnalarea sursei, trebuie să folosiţi ghilimelele, pentru a preciza preluările literale.
În concluzie, sursa trebuie precizată în orice situație în care o idee sau o structură argumentativă a unui autor este preluată, fie general-descriptiv, fie literal. 
Stilul citării
Propunem stilul clasic de citare, cu note de subsol, după precizat în secțiunea de mai jos. . 
Dacă specificul lucrării elaborate și surselor citate vă permit, puteți utiliza stilul autor-dată de citare, prezentat în Anexe, cu acordul cadrului didactic coordonator. 


1. Cărți 

A. Cărți tipărite

(i) Notă de subsol: Prenumele şi Numele autorului/lor, Titlul cărţii cu caractere italice, Ediția cărții (dacă este cazul), Oraşul: Editura, anul, pagina/paginile.
	Exemple: 
(i1) un autor: Pierre Bourdieu, Raţiuni practice. O teorie a acţiunii, Bucureşti: Editura Meridiane, 1999, p. 93.
(i2) doi autori: Ian Chiswell și Wilfrid Hodges, Mathematical Logic, Oxford: Oxford University Press, 2007, pp. 171-173 (în cazul în care informaţia se extinde pe mai multe pagini, folosiţi pp. şi daţi intervalul paginilor).
(i3) trei autori: George S. Boolos, John P. Burgess și Richard C. Jeffrey, Computability and Logic, ediția a IV-a, New York: Cambridge University Press, 2002, p. 127.
(i4) patru sau mai mulți autori: Edward O. Laumann et al., The social organization of sexuality: Sexual practices in the United States, Chicago: University of Chicago Press, 1994, p. 55.

Nota bene:
a) În elaborarea notelor de subsol, între fragmentele de informații (autor, titlu etc.) se intercalează virgule, nu puncte, cu excepția menționării orașului și editurii, între care se intercalează simbolul două puncte (:)
b) În cazul în care cartea are patru sau mai mult de patru autori citaţi în text doar primul autor urmat de et al.

(ii) Bibliografie: Numele, Prenumele autorului/lor, Titlul cărţii cu caractere italice, Oraș: Editura, anul.
Exemple:
(ii1) un autor: Bourdieu, Pierre, Raţiuni practice. O teorie a acţiunii, Bucureşti: Editura Meridiane, 1999.
(ii2) doi autori: Chiswell, Ian și Hodges, Wilfrid, Mathematical Logic, Oxford: Oxford University Press, 2007.
(ii3) trei autori: Barth, James; Caprio, Gerard și Levine, Ross, Rethinking Bank Regulation: Till Angels Governs, New York: Cambridge University Press, 2006.
(ii4) patru sau mai mulți autori: Laumann, Edward O. et al., The social organization of sexuality: Sexual practices in the United States, Chicago: University of Chicago Press, 1994. 

Nota bene: 
a) Pentru ordonarea alfabetică a bibliografiei cităm mai întâi numele apoi prenumele fiecărui autor despărțite de virgulă.
b) Citarea cărților cu mai mulți autori se face în ordinea în care aceștia apar în carte.
c) În cazul unei cărți scrise de trei autori, la bibliografie specificăm numele și prenumele primului autor, apoi inserăm simbolul pentru punct și virgulă (;) după care specificăm numele și prenumele celui de-al doilea autor urmat de conjuncția și, apoi specificăm numele și prenumele celui de-al treilea autor. 
d) Toate sursele folosite în lucrare trebuie indicate şi în bibliografie.
e) În bibliografie nu reluăm paginile citate. 
f) Observaţi că la finalul fiecărei citări/referinţe bibliografice apare un punct, la fel ca în cazul oricărei propoziţii.

B. Cărți în format electronic

B1. Cărți accesibile online
(i) Notă de subsol: Prenumele şi Numele autorului/lor, Titlul cărţii cu caractere italice, Oraşul: Editura, anul, pagina/paginile, adresa URL (link-ul), data accesării.
	Exemplu: 
Adrian Ludușan, Logică Matematică, Cluj-Napoca: Presa Universitară Clujeană, 2013, p. 27, http://www.editura.ubbcluj.ro/bd/ebooks/pdf/1717.pdf, accesat în 14.06.2015.

Nota bene: 
În cazul în care cartea consultată are mai mulți autori sau mai multe ediții, aplicați indicațiile de la punctul 1A(i).

(ii) Bibliografie: Numele, Prenumele autorului/lor, Titlul cărţii cu caractere italice, Oraşul: Editura, anul, adresa URL (link-ul).
Exemplu: Ludușan, Adrian, Logică Matematică, Cluj-Napoca: Presa Universitară Clujeană, 2013, http://www.editura.ubbcluj.ro/bd/ebooks/pdf/1717.pdf.

B2. Cărți în format Kindle, EPUB, sau un format similar.
(i) Notă de subsol: Prenumele şi Numele autorului/lor, Titlul cărţii cu caractere italice, Oraşul: Editura, anul, pagina/paginile, Ediția (urmată de) Tipul formatului (Kindle, EPUB).
	Exemplu: 
George S. Boolos, John P. Burgess și Richard C. Jeffrey, Computability and Logic, ediția a IV-a, New York: Cambridge University Press, 2002, p. 127, ediția Kindle.

Nota bene:
În cazul în care cartea consultată are mai mulți autori sau mai multe ediții, aplicați indicațiile de la punctul 1A(i).

(ii) Bibliografie: Numele, Prenumele autorului/lor, Titlul cărţii cu caractere italice, Oraşul: Editura, anul, Ediția (urmată de)Tipul formatului (Kindle, EPUB).
Exemplu: 
Boolos, George S.; Burgess, John P. și Jeffrey, Richard C., Computability and Logic, ediția a IV-a, New York: Cambridge University Press, 2002, ediția Kindle.

2. Capitole sau articole dintr-un volum colectiv (tipărite sau în format electronic)
(i) Notă de subsol: Prenumele şi Numele autorului/lor, „Titlul articolului încadrat de ghilimele” în Prenumele și Numele editorului/lor (ed.)/(eds.) sau coordonatorului/lor (coord.), Titlul volumului cu caractere italice, Oraşul: Editura, anul, pagina/paginile. 
Exemple: 
(i1) volum colectiv cu un editor: Mark Steiner, „Mathematics – Application and Applicability” în Stewart Shapiro (ed.), The Oxford Handbook of Philosophy of Mathematics and Logic, Oxford: Oxford University Press, 2005, p. 627.
(i2) volum colectiv cu un coordonator: Cornelia Mureșan, „Analiza logliniară” în Traian Rotariu (coord.), Metode statistice aplicate în științele sociale, Iași: Polirom, 2006, pp. 229-230.
(i3) volum colectiv cu mai mulți editori: Boris Groys, „Comunismul privit din afară” în Adrian T. Sîrbu și Alexandru Polgar (eds.), Genealogii ale postcomunismului, Cluj: Idea Design & Print, 2009, p. 48.

Nota bene: 
a) În cazul în care cartea consultată are mai mulți autori sau mai multe ediții, aplicați indicațiile de la punctul 1A(i).
b) În cazul în care cartea consultată este în format electronic, aplicați indicațiile de la punctul 1B.

(ii) Bibliografie: Numele, Prenumele autorului/lor, „Titlul articolului încadrat de ghilimele”, în Prenumele și Numele editorului/lor (ed.)/(eds.), Titlul cărţii cu caractere italice, Oraşul: Editura, anul, paginile între care este publicat capitolul/articolul. 
Exemple: 
(ii1) volum colectiv cu un editor: Steiner, Mark, „Mathematics – Application and Applicability” în Shapiro, Stewart (ed.), The Oxford Handbook of Philosophy of Mathematics and Logic, Oxford: Oxford University Press, 2005, pp. 624-649.
(ii2) volum colectiv cu un coordonator: Mureșan, Cornelia, „Analiza logliniară” în Traian Rotariu (coord.), Metode statistice aplicate în științele sociale, Iași: Polirom, 2006, pp. 228-253.
(ii3) volum colectiv cu mai mulți editori: Groys, Boris, „Comunismul privit din afară” în Sîrbu, Adrian T. și Polgar, Alexandru (eds.), Genealogii ale postcomunismului, Cluj: Editura Idea Design & Print, 2009, pp. 47-58.

Nota bene: 
a) În cazul în care cartea consultată are mai mulți autori sau mai multe ediții, aplicați indicațiile de la punctul 1A(i).
b) În cazul în care cartea consultată este în format electronic, aplicați indicațiile de la punctul 1B.

3. Prefața, cuvânt înainte, introducere, studiu introductiv sau altă parte similară dintr-o carte/volum (tipărite sau în format electronic)
(i) Notă de subsol: Prenumele şi Numele autorului/lor, „Prefața/Cuvânt înainte/ Introducere/Studiu introductiv etc.” în Prenumele și Numele autorului/lor, Editorului/lor (ed.)/(eds.) sau coordonatorului/lor (coord.), Titlul cărţii cu caractere italice, Oraşul: Editura, anul, pagina/paginile.
Exemple: 
Adrian Luduşan și Bogdan Dicher, „Foreword” în Adrian Luduşan, Bogdan Dicher (eds.) Philosophy of Pragmatism (II) Varieties of Pragmatism. Classical Tradition and Contemporary Developments, Cluj-Napoca: EFES, 2009, p. 5.
Mircea Dumitru, „Cuvânt înainte” în Willard van Orman Quine și Joseph Ullian, Țesătura opiniilor, Pitești: Paralela 45, 2007, p. 9. 

(ii) Bibliografie: Numele, Prenumele autorului/lor, „Prefața/Cuvânt înainte/ Introducere/Studiu introductiv etc” în Numele, Prenumele autorului/lor sau Editorului/lor (ed.)/(eds.), Titlul cărţii cu caractere italice, Oraşul: Editura, anul, paginile între care este publicată partea citată. 
Exemple: 
Luduşan, Adrian și Dicher, Bogdan, „Foreword” în Luduşan, Adrian și Dicher, Bogdan (eds.), Philosophy of Pragmatism (II) Varieties of Pragmatism. Classical Tradition and Contemporary Developments, Cluj-Napoca: EFES, 2009, pp. i-xiii.
Dumitru, Mircea, „Cuvânt înainte” în Quine, Willard van Orman și Ullian, Joseph, Țesătura opiniilor, Pitești: Paralela 45, 2007, pp. 5-15.

Nota bene:
a) În cazul în care cartea consultată are mai mulți autori sau mai multe ediții, aplicați indicațiile de la punctul 1A(i).
b) În cazul în care cartea consultată este în format electronic, aplicați indicațiile de la punctul 1B.


4. Recenzii de cărți/volume editate, coordonate (tipărite sau în format electronic)

(i) Notă de subsol: Prenumele şi Numele autorului/lor, „Titlul recenziei încadrat cu ghilimele” (dacă este cazul), recenzie la Titlul cărţii/volumului cu caractere italice de Prenumele și Numele autorului/lor sau Editorului/lor (ed.)/(eds.), în Titlul revistei cu caractere italice, Volumul, Numărul, Trimestrul, anul, Secțiunea (Recenzii, Book Review), pagina/paginile, adresa URL (link-ul), data accesării.
Exemplu:
Christopher Pincock, recenzie la The Applicability of Mathematics in Science: Indispensability and Ontology de Sorin Bangu, în Philosophia Mathematica, Vol. 23, No. 3, 2014, Critical Studies/Book Reviews, p. 405.

(ii) Bibliografie: Numele, Prenumele autorului/lor, Titlul recenziei încadrat cu ghilimele” (dacă este cazul), recenzie la Titlul cărţii/volumului cu caractere italice de Prenumele și Numele autorului/lor sau Editorului/lor (ed.)/(eds.), în Titlul revistei cu caractere italice, Volumul, Numărul, Trimestrul, anul, Secțiunea (Recenzii, Book Review), adresa URL (link-ul), data accesării.
Exemplu:
Pincock, Christopher, recenzie la The Applicability of Mathematics in Science: Indispensability and Ontology de Bangu, Sorin, în Philosophia Mathematica, Vol. 23, No. 3, 2014, Critical Studies/Book Reviews.

Nota bene:
a) În cazul în care cartea/volumul consultat are mai mulți autori sau mai multe ediții, aplicați indicațiile de la punctul 1A(i).


5. Articole științifice

A. Articole în reviste tipărite 

(i) Notă de subsol: Prenumele şi Numele autorului/lor, „Titlul articolului încadrat de ghilimele”, în Titlul revistei cu caractere italice, Volumul, Numărul, Trimestrul (dacă este cazul), anul, pagina/paginile.
Exemplu: 
David Theo Goldberg, „Racism and Rationality: The Need for a New Critique” în Philosophy of the Social Sciences, Vol. 20, No. 3, September 1990, p. 344.

(ii) Bibliografie: Numele, Prenumele autorului/lor, „Titlul articolului încadrat de ghilimele” în Titlul revistei cu caractere italice, Volumul, Numărul, Trimestrul (dacă este cazul), anul, paginile între care este publicat articolul.
Exemplu: 
Goldberg, David Theo, „Racism and Rationality: The Need for a New Critique” în Philosophy of the Social Sciences, Vol. 20, No. 3, September, 1990, pp. 317-350.

Nota bene: 
În cazul în care articolul consultat are mai mulți autori, aplicați indicațiile de la punctul 1A(i).

B Articole în reviste electronice

B1. Reviste pentru care este disponibil un DOI (Digital Object Identifier)
(i) Notă de subsol: Prenumele şi Numele autorului/lor, „Titlul articolului încadrat de ghilimele” în Titlul revistei cu caractere italice, Volumul, Numărul, Trimestrul (dacă este cazul), anul, pagina/paginile, DOI, data accesării.
Exemplu: 
Reuben Goodstein, „On the restricted ordinal theorem” în Journal of Symbolic Logic, Vol. 9, No. 2, 1944, p. 35, doi: 10.2307/2268019, accesat în 14.02.2015.

(ii) Bibliografie: Numele, Prenumele autorului/lor, „Titlul articolului încadrat de ghilimele” în Titlul revistei cu caractere italice, Volumul, Numărul, Trimestrul (dacă este cazul), anul, paginile între care este publicat articolul, DOI.
Exemplu: 
Goodstein, Reuben, „On the restricted ordinal theorem” în Journal of Symbolic Logic, Vol. 9, No. 2, 1944, pp. 33-41, doi: 10.2307/2268019.

Nota bene: 
În cazul în care articolul consultat are mai mulți autori, aplicați indicațiile de la punctul 1A(i).

B2. Reviste pentru care nu este disponibil un DOI – specificăm URL-ul (link-ul)
(i) Notă de subsol: Prenumele şi Numele autorului/lor, „Titlul articolului încadrat de ghilimele” în Titlul revistei cu caractere italice, Volumul, Numărul, Trimestrul (dacă este cazul), anul, pagina/paginile, adresa URL (link-ul), data accesării.
Exemplu: 
Hilary Putnam, „Nonstandard Models and Kripke's Proof of the Gödel Theorem” în Notre Dame Journal of Formal Logic, Vol. 41, No. 1, 2000, p. 55, https://projecteuclid.org/download/pdfview_1/euclid.ndjfl/1027953483, accesat în 21.10.2015.

(ii) Bibliografie: Numele, Prenumele autorului/lor, „Titlul articolului încadrat de ghilimele” în Titlul revistei cu caractere italice, Volumul, Numărul, Trimestrul (dacă este cazul), anul, paginile între care este publicat articolul, adresa URL (link-ul), data accesării.
Exemplu: 
Putnam, Hilary, „Nonstandard Models and Kripke's Proof of the Gödel Theorem” în Notre Dame Journal of Formal Logic, Vol. 41, No. 1, 2000, pp. 53-58, https://projecteuclid.org/download/pdfview_1/euclid.ndjfl/1027953483.

Nota bene: 
În cazul în care articolul consultat are mai mulți autori, aplicați indicațiile de la punctul 1A(i).


6. Articole jurnalistice

(i) Notă de subsol: Prenumele şi Numele autorului/lor, „Titlul articolului încadrat de ghilimele” în Titlul revistei cu caractere italice, Volumul, Numărul, data, pagina/paginile (dacă este cazul), adresa URL (link-ul), data accesării.
Exemplu: 
articol în ziar: Neil MacFarquhar, „For Russia, Links Between Caucasus and ISIS Provoke Anxiety” în New York Times, 20 noiembrie 2015, http://www.nytimes.com/pages/world/europe/index.html?action=click&contentCollection=Europe&module=Kicker&region=Header&pgtype=article, accesat în 20.11.2015.


(ii) Bibliografie: Numele, Prenumele autorului/lor, „Titlul articolului încadrat de ghilimele” în Titlul revistei cu caractere italice, Volumul, Numărul, data, paginile între care este publicat articolul (dacă este cazul), adresa URL (link-ul).
Exemplu: 
articol în ziar: MacFarquhar, Neil, „For Russia, Links Between Caucasus and ISIS Provoke Anxiety” în Ney York Times, 20 noiembrie 2015, http://www.nytimes.com/pages/world/europe/index.html?action=click&contentCollection=Europe&module=Kicker&region=Header&pgtype=article.


Nota bene: 
a) În cazul în care articolul consultat are mai mulți autori sau mai multe ediții, aplicați indicațiile de la punctul 1A(i).
b) În cazul în care lipsesc informații cu privire la unii itemi trebuie citate toate referinţele ce pot fi găsite cu privire la textul citat: autorul (dacă apare), numele articolului, tema/rubrica din care face parte (dacă este cazul), numărul sau data publicării pe site.
c) În cazul în care articolul nu are paginație menționați secțiunea cea mai apropiată din care face parte citatul.


7. Articole/Documente preluate de pe platfome online sau pagini Web.

(i) Notă de subsol: Prenumele şi Numele autorului/lor, „Titlul articolului/documentului încadrat de ghilimele”, Numele platformei/website-ului cu caractere italice, data postării (dacă este accesibilă), Secțiunea (dacă există), pagina/paginile, adresa URL (link-ul), data accesării. 
Exemplu: 
(i1) articol preluat de pe o plaformă online: Mădălina Muscă, „Dependența tăcută: cine și cum confruntă adicția de jocuri de noroc în România”, CriticAtac, 23 octombrie 2024, https://www.criticatac.ro/dependenta-tacuta-cine-si-cum-confrunta-adictia-de-jocuri-de-noroc-in-romania/, accesat în 03.10.2025. 
(i2) document preluat de pe o pagină web: Peter Smith, „Tennenbaum's Theorem”, Logic Matters, 28 februarie 2014, p. 4, http://www.logicmatters.net/resources/pdfs/tennenbaum_new.pdf, accesat în 14.02.2015.

(ii) Bibliografie: Numele, Prenumele autorului/lor, „Titlul articolului/documentului încadrat de ghilimele”, Numele platformei/website-ului cu caractere italice, data postării (dacă este accesibilă), paginile între care este încadrat articolul (dacă este cazul), adresa URL (link-ul).
Exemplu:
(i1) articol preluat de pe o platformă online: Muscă, Mădălina, „Dependența tăcută: cine și cum confruntă adicția de jocuri de noroc în România”, CriticAtac23 octombrie 2024, https://www.criticatac.ro/dependenta-tacuta-cine-si-cum-confrunta-adictia-de-jocuri-de-noroc-in-romania/.
(i2) document preluat de pe o pagină web: Smith, Peter, „Tennenbaum's Theorem”, Logic Matters, 28 februarie 2014, http://www.logicmatters.net/resources/pdfs/tennenbaum_new.pdf.

Nota bene: 
a) În cazul în care lipsesc informații cu privire la unii itemi trebuie citate toate referinţele ce pot fi găsite cu privire la textul citat.
b) În cazul în care documentul nu are paginație menționați secțiunea cea mai apropiată din care face parte citatul.
c) Sursele web consultate se trec separat, într-un spaţiu special alocat acestora.



8. Teze de doctorat, lucrări de disertație sau licență (tipărite sau în format electronic)

(i) Notă de subsol: Prenumele şi Numele autorului, Titlul tezei, disertației sau licenței cu caractere italice, Teză de doctorat/Lucrare de disertație/Lucrare de licență, Instituția de învățământ în cadrul căreia a fost susținută lucrarea, Orașul, anul, pagina/paginile, adresa URL (link-ul), data accesării.
Exemplu:
Adrian Ludușan, Teorii ale referinței, Teză de doctorat, Universitatea Babeș-Bolyai, Cluj-Napoca, 2013, p. 45. 

(ii) Bibliografie: Numele, Prenumele autorului, Titlul tezei, disertației sau licenței cu caractere italice, Teză de doctorat/Lucrare de disertație/Lucrare de licență, Instituția de învățământ, Orașul, anul.
Exemplu:
Ludușan, Adrian, Teorii ale referinței, Teză de doctorat, Universitatea Babeș-Bolyai, Cluj-Napoca, 2012.


9. Documente oficiale (tipărite sau în format electronic – accesibile pe website)

(i) Notă de subsol: Titlul documentului cu caractere italice, Volumul, Numărul, Trimestrul, Secțiunea, Orașul: Numele instituției care a elaborat documentul, anul, pagina/paginile, adresa URL (link-ul), data accesării.
Exemplu: 
Standard Eurobarometer, No. 81, Spring 2014, Public Opinion in the European Union, Bruxelles: European Commision, 2014, p. 55, http://ec.europa.eu/public_opinion/archives/eb/eb81/eb81_publ_en.pdf, accesat în 21.10.2014.

(ii) Bibliografie: Numele instituției care a elaborat documentul, Titlul documentului cu caractere italice, Volumul, Numărul, Trimestrul, Secțiunea, Orașul, anul, adresa URL (link-ul).
Exemplu:
European Commision, Standard Eurobarometer, No. 81, Spring 2014, Public Opinion in the European Union, Bruxelles, 2014, http://ec.europa.eu/public_opinion/archives/eb/eb81/eb81_publ_en.pdf.

Nota bene: 
a) În cazul în care lipsesc informații cu privire la unii itemi trebuie citate toate referinţele ce pot fi găsite cu privire la textul citat.
b) În cazul în care documentul nu are paginație menționați secțiunea cea mai apropiată din care face parte citatul.

10. Blog – uri

(i) Notă de subsol: Prenumele şi Numele autorului/lor, „Titlul intrării pe blog (postării) încadrat de ghilimele”, Numele blog-ului cu caractere italice, data postării, Secțiunea, adresa URL (link-ul), data accesării. 
Exemplu: 
Timothy Gowers, „Taylor’s theorem with the Lagrange form of the remainder”, Gower’s Weblog, 11 februarie 2014, Secțiunea: Taylor’s theorem with the Peano form of the remainder, https://gowers.wordpress.com/2015/11/10/interesting-times-in-academic-publishing/#more-6003, accesat în 14.02.2015.

(ii) Bibliografie: Numele, Prenumele autorului/lor, „Titlul intrării pe blog (postării) încadrat de ghilimele”, Numele blog-ului cu caractere italice, data postării, adresa URL (link-ul).
Exemplu:
Gowers, Timothy, „Taylor’s theorem with the Lagrange form of the remainder”, Gower’s Weblog, 11 februarie 2014, https://gowers.wordpress.com/2015/11/10/interesting-times-in-academic-publishing/#more-6003.

Nota bene: 
a) În cazul în care lipsesc informații cu privire la unii itemi trebuie citate toate referinţele ce pot fi găsite cu privire la textul citat.
b) În cazul în care documentul nu are paginație menționați secțiunea cea mai apropiată din care face parte citatul.
c) Nota bene:
Sursele web consultate se trec separat, într-un spaţiu special alocat acestora.


11. Lucrări prezentate în cadrul unor manifestări științifice (conferințe, congrese etc)

(i) Notă de subsol: Prenumele şi Numele autorului/lor, „Titlul lucrării încadrat în ghilimele”, lucrare prezentată în cadrul manifestării științifice (conferință, congres) Denumirea manifestării științifice cu caractere italice, data manifestării, Instituția organizatoare. 
Exemplu: 
Adrian Luduşan, „On the significance of categoricity arguments”, lucrare prezentată în cadrul congresului Congress of Logic, Methodology, and Philosophy of Science, 3-8 august 2015, Universitatea din Helsinki.

(ii) Bibliografie: Prenumele şi Numele autorului/lor, „Titlul lucrării încadrat în ghilimele”, lucrare prezentată în cadrul manifestării științifice (conferință, congres) Denumirea manifestării științifice cu caractere italice, data manifestării, Instituția organizatoare.
Exemplu:
Luduşan, Adrian, „On the significance of categoricity arguments”, lucrare prezentată în cadrul congresului Congress of Logic, Methodology, and Philosophy of Science, 3-8 august 2015, Universitatea din Helsinki.


12. Lucrări nepublicate (manuscrise, draft-uri – în format fizic sau electronic)

(i) Notă de subsol: Prenumele şi Numele autorului/lor, Titlul manuscrisului/draft-ului cu caractere italice (dacă manuscrisul/draft-ul se prezintă sub forma unei cărți)/„Titlul manuscrisul/draft-ul încadrat în ghilimele”, (dacă manuscrisul/draft-ului se prezintă sub forma unui articol), manuscris/draft, data, pagina/paginile, adresa URL (link-ul), data accesării. 
Exemplu: 
(i1) manuscris (neaccesibil online) sub fomă de carte: Shaughan Lavine, Skolem was wrong, manuscris, 1999, p. 21.
(i2) draft (sub fomă) de articol accesibil online: Solomon Feferman, „Is the Continuum Hypothesis a definite mathematical problem?”, draft, 18.9.2011, p. 8, http://logic.harvard.edu/EFI_Feferman_IsCHdefinite.pdf, accesat în 14.02.2015. 

(ii) Bibliografie: Numele, Prenumele autorului/lor, Titlul manuscrisului/draft-ului cu caractere italice (dacă manuscrisul/draft-ul se prezintă sub forma unei cărți)/„Titlul manuscrisul/draft-ul încadrat în ghilimele”, (dacă manuscrisul/draft-ului se prezintă sub forma unui articol), manuscris/draft, data, adresa URL (link-ul).
Exemplu:
(i1) manuscris (neaccesibil online) sub fomă de carte: Lavine, Shaughan, Skolem was wrong, manuscris, 1999.
(i2) draft (sub fomă) de articol accesibil online: Feferman, Solomon, „Is the Continuum Hypothesis a definite mathematical problem?”, draft, 18.9.2011, http://logic.harvard.edu/EFI_Feferman_IsCHdefinite.pdf.

[bookmark: _Toc241781459]Glosar de termeni specifici aparatului critic

apud se folosește în cazul în care citarea este preluată dintr-o altă sursă decât cea orginară (din necunoaşterea limbii în care a fost scrisă lucrarea, a comoditatății, a sărăciei bibliotecii etc.).
Exemplu: 
nKenneth Arrow, „The Principle of Rationality in Collective Decisions” în Collected Papers of Kenneth J. Arrow, Vol. 1, Social Choice and Justice, Cambridge MA: Belknap Press, 1984, p. 51, apud Amartya Sen, Rationality and Freedom, Cambridge, MA: Belknap Press, 2002, p. 328. 

Contra se folosește pentru a specifica referințele la o poziție contrară celei exprimate.

Cf. sau comp. se utilizează pentru a specifica referințele la alte poziții (ușor diferite) pentru compararea sau confruntarea poziției exprimate. 

[f.a.] se folosește în cazul în care anul publicării e necunoscut.

[f.e.] se folosește în cazul în care editura e necunoscută.

[f.l.] se folosește în cazul în care localitatea în care a apărut lucrarea e necunoscută.

Ibidem (aceeași lucrare) se folosește dacă vă referiți la lucrarea menționată în citarea imediat anterioară.
Exemplu: 
nIan Chiswell și Wilfrid Hodges, Mathematical Logic, Oxford: Oxford University Press, 2007, p. 171. 
n+1Ibidem, p. 173.

Idem (acelaşi autor) se folosește dacă citaţi succesiv două lucrări ale aceluiaşi autor.
Exemplu: 
nCharles Parsons, Mathematical Thought and its Objects, Cambridge: Cambridge University Press, 2008, pp. 17-19.
n+1Idem, „The uniqueness of the natural numbers”, Iyyun, Vol. 39, 1990, p. 15.

Infra/vezi mai jos se folosesc pentru a preciza pagina sau nota de subsol ulterioară unde se gasesc detalii cu privire la tema sau ideea discutată în acest loc sau sunt specificate referințele la o lucrare menționată în acest punct. 

op. cit. se folosește dacă între prima citare (completă) a lucrării unui autor şi citările ulterioare se intercalează citarea unor lucrări ale unor autori diferiți . 
Exemplu: 
nIan Chiswell și Wilfrid Hodges, Mathematical Logic, Oxford: Oxford University Press, 2007, p. 171. 
n+1Shaughan Lavine, Skolem was wrong, manuscris, 2001, p. 151.
n+2 Chiswell și Hodges, op. cit., p. 174.

passim/et passim (în diferite locuri) se folosesc pentru a preciza că ideea menționată în lucrare se regăsește (difuz) pe mai multe pagini sau paragrafe din proximitatea citării.  

seq/et seq/sq/qq (și în următoarele) se folosesc pentru a preciza că ideea menționată în lucrare este dezvoltată pe următoarele pagini, paragrafe ale lucrării citate.

[sic] sau [sic!] se folosește pentu a indica greșeli gramaticale, contradicții, inconsecvențe evidente în cadrul citatului. 

Supra/vezi mai sus se folosesc pentru a preciza pagina sau nota de subsol anterioară unde se gasesc detalii cu privire la tema sau ideea discutată în acest loc sau sunt specificate referințele la o lucrare menționată în acest punct.

Vezi și se folosește pentru a specifica referințe la lucrări în care este expus sau argumentat un punct de vedere similar cu cel prezentat.

*** se folosește dacă autorul nu este specificat, este anonim sau necunoscut. 
Exemplu: 
*** Îndreptar ortografic, ortoepic și de punctuație, Ediția a V-a, București: Univers Enciclopedic, 1995.


Nota bene:
a) Formula loc. cit. se poate folosi în locul formulei ibidem sau formulei op. cit. dacă cităm acelaşi autor, aceeaşi carte, aceeași pagină. De remarcat, însă, e tendința de a înlocui formula loc. cit. cu ibidem.
b) Observaţi omiterea prenumelui în cazul folosirii formulei op. cit. 
c) Citarea indirectă a unei surse, prin apud, presupune consemnarea în bibliografie doar a sursei secundare, indirecte, nu a sursei originare, neconsultate. 
d) După Cf. nu puneți virgulă.
e) [sic] sau [sic!] se folosește în cadrul citatului, nu în specificațiile referențiale din nota de subsol. 

Reguli, recomandări și standarde privitoare la redactarea lucrării de licență/disertație         20


[bookmark: _Toc241781460]Evitarea plagiatului


[bookmark: _Toc241781461]Aspecte juridice și etice ale plagiatului

Definirea, cartografierea și sancționarea plagiatului se realizează în conformitate cu prevederile legale în vigoare și Codul de etică și deontologie profesională al Universității Babeș-Bolyai. Pentru o informare detaliată și acurată consultați documentele oficiale.


[bookmark: _Toc241781462]Tipuri de plagiat 

În sprjinul studenților, menționăm cele mai frecvente forme de plagiat:
1. Copiere integrală – se prezintă capitole sau pasaje întregi dintr-o altă lucrare, după tehnica copiere-lipire (celebrul copy-paste), pretinzând ca acestea ar fi creaţie proprie. În această categorie intră și lucrările cumpărate de la terți sau primite cadou de la colegi.
2. Copiere parţială – copierea câtorva rânduri, a unor paragrafe sau părţi semnificative (lungi de câteva pagini) dintr-o lucrare.
3. Copiere prin parafrazare – se preia structura, linia de argumentare, exemplele şi alte elemente de conţinut ale sursei, dar se modifică formulările, succesiunea paragrafelor sau alte elemente pentru a face mai dificilă identificarea autorului.
4. Auto-plagiere – republicarea unor părți substanțiale din propriile publicații anterioare, inclusiv traduceri, fără a indica în mod corespunzător sau a cita originalul.


[bookmark: _Toc241781463]Evitarea plagiatului

Evitarea plagiatului presupune urmarea câtorva paşi în redactarea propriilor lucrări: 
1. În primul rând, autorul trebuie să conceapă o lucrare originală.
2. Mai apoi, el trebui să precizeze în aparatul critic sursele utilizate, în principal pentru a oferi credibilitate poziţiei susţinute de autorul lucrării de licență și disertație. 
3. Specificarea precisă a sursei prin citare (conform standardelor de citare).
4. Evitarea formulărilor de tipul „este cunoscut faptul”,„alţi cercetători au arătat”, „există autori care afirmă”, „se știe că”. În lucrările ştiinţifice trebuie precizat cu acuratețe cine este autorul conceptelor, argumentelor, formulărilor invocate[footnoteRef:1].  [1:  Cristian Pârvulescu (coord.), Ghid de elaborare a lucrării de licenţă şi a disertaţiei, București: Școala Națională de Studii Politice și Administrative, pp. 58-59, http://www.politice.ro/img/ghidelaborare.pdf, accesat în 12.06.2015.] 



[bookmark: _Toc241781464]„Nu am vrut să plagiez!”

Succint formulat, „plagiatul nu se măsoară prin intenţia autorului, ci prin creaţia rezultată, mai precis, prin mesajul transmis publicului”[footnoteRef:2]. Altfel spus, problema nu este aceea dacă studentul a comis plagiatul intenționat sau nu, ci efectul produs de acesta, anume încălcarea dreptului de autor și/sau nerespectarea normelor de etică și deontologie profesională ale instituției care girează lucrarea respectivă. [2:  Ibidem, p. 59.] 

Pentru evitarea plagiatului, studenții trebuie: 
· să citeze sursa, folosind ghilimelele și precizând referința;
· să nu copieze direct paragrafe, dacă nu se dorește folosirea lor ca atare, sub formă de citat;
· să rezume informațiile regăsite în text indicând referința;
· pentru fotografii, grafice şi interpretări ale acestora trebuie să obțină permisiunea de a le folosi. De regulă, autorii oferă fără rezerve acest lucru[footnoteRef:3]. [3:  Alpár Szász, Plagiatul: Forme și tehnici de evitare, Facultatea de Ştiinţe Politice, Administrative şi ale Comunicării, Universitatea Babeş–Bolyai, p. 2, http://www.apubb.ro/wp-content/uploads/2011/03/ReguliPlagiat.pdf accesat în 12.06.2015.] 

În acest mod, sursele informațiilor folosite în redactarea lucrării sunt transparente, se respectă normele deontologice în vigoare și se asigură onestitatea intelectuală a autorului.

Lucrările de licenţă și disertaţie sunt relevante atât din punct de vedere științific cât și profesional, deoarece ambele reprezintă cărți de vizită pentru cariera viitoare a absolvenților. Din acest motiv, respectarea normelor deontologice este crucială.

	Rezumat

1. Universitatea Babeș-Bolyai aplica principiul „toleranței zero” față de fenomenul plagiatului.
2. Asigurați-vă că lucrarea nu se încadrează în vreunul dintre tipurile de plagiat:
(a) Copiere integrală 
(b) Copiere parţială 
(c) Copiere prin parafrazare
(d) Auto-plagiere
3. Evitați plagiatul prin cei patru pași menționați: 
originalitate 
credibilitate 
citare
acuratețe.
4. Formula „nu am vrut să copiez” nu disculpă.
5. Respectați dreptul la informare și la anonimat al subiecților intervievați.

Stilul de citare autor-dată


1. Unul, doi sau trei autori, o carte:
· în text: 
· (van Dalen 2008: 57)
· (Chiswell şi Hodges 2007: 34)
· la bibliografie: 
· van Dalen, Dirk. 2008. Logic and Structure. New York: Springer Verlag; 
· Chiswell, Ian şi Wilfrid Hodges. 2007. Mathematical Logic. Oxford: Oxford University Press.

2. Patru sau mai mulţi autori, o carte – citaţi în text doar primul autor urmat de et al. iar la bibligrafie citaţi toţi autorii
· în text: 
· (Laumann et al. 1994: 55)
· la bibliografie: 
· Laumann, Edward O.; John H. Gagnon, Robert T. Michael și Stuart Michaels. 1994. The social organization of sexuality: Sexual practices in the United States. Chicago: University of Chicago Press.

3. Capitol sau articol dintr-o carte:
· în text: 
· (Steiner 2005: 634) 
· (Bueno 2009: 81)
· la bibliografie: 
· Steiner, Mark. 2005. „Mathematics – Application and Applicability”. În Stewart Shapiro, editor, The Oxford Handbook of Philosophy of Mathematics and Logic, 624-649. Oxford: Oxford University Press. 
· Bueno, Otávio. 2009. „Mathematical Fictionalism”. În Otávio Bueno, Øystein Linnebo, editori, New Waves in Philosophy of Mathematics, 53-83. Hampshire: Palgrave Macmillan.

4. Prefaţă, cuvânt înainte, introducere, studiu introductiv sau altă parte similară dintr-o carte
· în text: 
· (Flonta 2008: 41)
· la bibliografie: 
· Flonta, Mircea. 2008. Studiu introductiv la Structura revoluţiilor ştiinţifice de Thomas Kuhn, 5-49. Bucureşti: Humanitas.

5. Cărţi în format electronic (în cazul în care cartea este disponibilă în mai multe formate, citaţi formatul consultat. Pentru cărţile online specificaţi URL-ul; includeţi data accesării doar în cazul în care citatul o cere – de ex. articol într-un cotidian. În cazul în care cartea nu are un sistem de numerotare a paginilor, includeţi un titlu de secţiune sau de capitol)
· în text: 
· (Boolos, Burgess și Jeffrey 2002: 127) 
· la bibliografie: 
· Boolos, George S.; John P. Burgess și Richard C. Jeffrey. 2002. Computability and Logic. Ediția a IV-a. New York: Cambridge University Press. Ediția Kindle. 

6. Articol într-o revistă sau jurnal ştiinţific
· în text: 
· (Smith, Button 2012: 115)
· la bibliografie: 
· Smith, Peter şi Tim Button. 2012. „The Philosophical Signicance of Tennenbaum's Theorem”. Philosophia Mathematica 20 (1): 114-121.

7. Articol într-o revistă sau jurnal ştiinţific în format electronic
· în text: 
· (Goodstein 1944)
· la bibliografie: 
· Goodstein, Reuben. 1944. „On the restricted ordinal theorem”. Journal of Symbolic Logic, 9 (2): 33-41. doi: 10.2307/2268019. Accesat în 14.02.2015. 

8. Articol într-un ziar sau cotidian (dacă articolul nu are autor, treceti doar titlul. Includeţi un URL şi data accesării, dacă citarea se face în urma consultării unei ediţii electronice)
· în text: 
· (MacFarquhar 2015)
· la bibliografie: 
· MacFarquhar, Neil. 2015. „For Russia, Links Between Caucasus and ISIS Provoke Anxiety”. New York Times, 20 noiembrie. http://www.nytimes.com/pages/world/europe/index.html?action=click&contentCollection=Europe&module=Kicker&region=Header&pgtype=article. Accesat în 20.11.2015.

9. Teză de doctorat lucrare de disertaţie, lucrare de licență
· în text (Luduşan 2012)
· la bibliografie: Luduşan, Adrian. Teorii ale referinţei. Teză de doctorat. Universitatea Babeş-Bolyai.

